b"\n_START_ARTICLE_\nSfinksen i Giza\n_START_SECTION_\nSkulpturens g\xc3\xa5de\n_START_PARAGRAPH_\nDet vides ikke med sikkerhed, hvem sfinksens hoved forestiller. Det har gennem lang tid v\xc3\xa6ret antaget, at det var farao Kefrens menneskehoved, som var hoved p\xc3\xa5 sfinksen. En anden tese er, at det forestiller Keops, og at sfinksen blev bygget af s\xc3\xb8nnen Djedefre._NEWLINE_Det har ogs\xc3\xa5 v\xc3\xa6ret antaget, at sfinksen blev bygget i det 4. dynasti (2723 f.Kr.-2563 f.Kr.). De fleste \xc3\xa6gyptologer fastholder denne datering._NEWLINE_Nogle mener endda at Sfinksen er langt \xc3\xa6ldre, og kommer fra en endnu \xc3\xa6ldre kultur, hvor man tilbad bl.a. l\xc3\xb8ven._NEWLINE_M\xc3\xa5linger tyder p\xc3\xa5, at sfinksens hoved er for lille til dens krop, s\xc3\xa5 nogle mener, at det engang var et l\xc3\xb8ve hoved, der senere er blevet tilpasset til en af de f\xc3\xb8rn\xc3\xa6vnte faraoer.\n_START_SECTION_\nSfinksens fremstilling\n_START_PARAGRAPH_\nDet skal bem\xc3\xa6rkes, at der er en hypotese om, at sfinksen er blevet st\xc3\xb8bt ligesom beton.\n_START_SECTION_\nNyere kontroversiel datering\n_START_PARAGRAPH_\nForskning fra 1940'erne og til nu afkr\xc3\xa6fter begge antagelser. If\xc3\xb8lge forskning foretaget af den franske scholar Rene Schwaller de Lubicz (1891-1962), \xc3\xa6gyptolog John Anthony West og Dr. Robert Schoch._NEWLINE_P\xc3\xa5 grund af at Mark Lehner postulerede, at sfinksen var lavet af en anden slags kalkstensmateriale end andre ikke s\xc3\xa5 vanderoderede grave, hyrede British Broadcasting Corporation (BBC) en ekspert til at finde ud af det. Eksperten konkluderede, at de var af det samme materiale._NEWLINE_Herefter offentliggjorde Mark Lehner en artikel, hvor han konkluderer, at sfinkshovedets ansigt er det samme som en statue af farao Kefren._NEWLINE_John Anthony West hyrede herefter detektiv sergent Frank Domingo med speciale i ansigtsrekonstruktioner til at sammenligne ansigterne med henblik p\xc3\xa5 at finde ud af, om de forestillede det samme ansigt. Han fandt, at kinderne p\xc3\xa5 sfinksen er mere fremtr\xc3\xa6dende, herudover er vinklen p\xc3\xa5 en linje fra \xc3\xb8ret til munden 32 grader p\xc3\xa5 sfinksen og 14 grader p\xc3\xa5 statuen (m\xc3\xa5lt fra siden i forhold til andre ansigtskendetegn). Han fandt andre forskelle og konkluderede, at de to ansigter ikke var fra samme person._NEWLINE_Herudover er det i f\xc3\xb8lge mange kilder bem\xc3\xa6rkelsesv\xc3\xa6rdigt, at hovedets st\xc3\xb8rrelse ikke passer proportionsm\xc3\xa6ssigt med l\xc3\xb8vekroppen. Det har f\xc3\xa5et andre til at spekulere p\xc3\xa5, om hovedet m\xc3\xa5ske er blevet genhugget fra et antagelig oprindeligt st\xc3\xb8rre hoved._NEWLINE_Valley temple of Khafre er lavet af stenblokke fra omr\xc3\xa5det omkring Sfinksen kan derfor v\xc3\xa6re af samme alder og har samme vanderosion. Templet ser ud til at v\xc3\xa6re blevet restaureret for mange tusind \xc3\xa5r siden.\n_START_SECTION_\nDet kontroversielle\n_START_PARAGRAPH_\nP\xc3\xa5virkning af vanderosion p\xc3\xa5 sfinksen er if\xc3\xb8lge flere kilder lodret, ogs\xc3\xa5 ved foden, hvilket betyder, at det er regn og ikke oversv\xc3\xb8mmelse, som har for\xc3\xa5rsaget erosionen. Problemet er blot, at det regnede hyppigst i perioden 10.000 \xe2\x80\x93 5.000 f.Kr., og at regnen senest stoppede ca. 5.000 \xe2\x80\x93 3.000 f.Kr. \xe2\x80\x93 alts\xc3\xa5 f\xc3\xb8r de kendte \xc3\xa6gyptiske dynastier. Dog regner det af og til i dag, men med ca. 5 \xc3\xa5rs mellemrum._NEWLINE_Hvis der var faldet regn efter 3000 f.kr., ville trinpyramiden i Sakkara, der blev bygget omkring 3000 f.kr., v\xc3\xa6re blevet \xc3\xb8delagt meget mere."